《陈所斋挽诗 其一》
宋代·林希逸

胸涵万卷笔如虹，四海应无两所翁。身老肯疑询有鬼，眼高不许宪交公。

祇缘命薄非才薄，信是文穷与学穷。班路重来终一簿，予麾亦不到莆中。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。